Ad uɣaleɣ ɣer lemdawed, ad t-awiɣ ɣer yiger. Ad uɣaleɣ s axxam ad cucfeɣ akken iwata. S yin ad ruḥeɣ ɣer tala ad agmeɣ aman. Ad awiɣ acmux neɣ ayeddid ɣef uqerruy-iw neɣ azagur-iw. Imir ad uɣaleɣ ɣer yiɣzer-agi, ad sirdeɣ iselsa. Mi fukkeɣ, ad uɣaleɣ s axxam, ad sakiɣ arraw-iw, ad asen fkeɣ ayefki. Ad heggiɣ daɣen imekli n tanzayt.Terra-d nnehta, dɣa tegzem-as awal tis snat : -  tameṭṭut diɣen ara iceɣlen s tezdeg n wuxxam akked warraw-is. D nettat ara d izedmen isɣaren, ara d ileqḍen azemmur. Ma helken warrac, ur teggan ara . Terra-d nnehta dɣa tkemmel ameslay tis kraḍ : -Ak-agi, yerna argaz ad yettcennif, ma tenniḍ-as helkeɣ neɣ aɛyiɣ, am yinni s wurfan, aɣ abrid n baba-m  52